《和靖先生墓》
宋代·董嗣杲

诏旨天颁起卧龙，首丘甘老水云东。
一联香影孤山月，两架茅茨万古风。
有鹤有童家事足，无妻无子世缘空。
清标卓绝何人继，表表仙宫陇树中。

作者简介：董嗣杲，字明德，号静传，杭州（今属浙江）人。理宗景定中榷茶九江富池。度宗咸淳末知武康县。宋亡，入山为道士，字无益。嗣杲工诗，吐爵新颖。